Diblo Dibala

Diblo Dibala (mara nyingi anajulikana kama Diblo tu; alizaliwa Kisangani, 9 Agosti 1954) ni mwanamuziki wa Kongo wa soukous, anayejulikana kama "Machine Gun" kwa kasi na ustadi wake kwenye gitaa.

Alihamia Kinshasa akiwa mtoto, na akiwa na umri wa miaka 15 alishinda shindano la vipaji ambalo lilimpelekea kucheza gitaa katika bendi ya TPOK ya Franco. Dibala alidumu kundini kwa kipindi kifupi tu, akienda kucheza na Vox Africa, Orchestra Bella Mambo na Bella Bella, bendi ambayo alitamba nayo kwa mara ya kwanza akiwa na Kanda Bongo Man.

Mwaka 1979, alihamia Brussels, na mnamo 1981 alijiunga na bendi ya Kanda Bongo Man huko Paris. Albamu yao ya kwanza, Iyole (1981), ilifanikiwa. Diblo alikua mpiga gitaa anayetafutwa sana, akifanya kazi na Pepe Kalle na wanamuziki wengine wengi wa soukous.

Katikati ya miaka ya 1980, alianzisha bendi yake, Loketo (ikimaanisha 'hipsi'), akiwa na waimbaji Aurlus Mabele na Mav Cacharel. Miaka michache baadaye, bendi hiyo ilivunjika, na mnamo 1990 akaanzisha kikundi kipya, Matchatcha, ambacho bado kinafanya kazi baada ya mabadiliko kadhaa ya wafanyikazi.

 Marejeo 

Jamii:Arusha Editathon Muziki
Jamii:wanamuziki wa Jamhuri ya Kidemokrasia ya Kongo
Jamii:1lib1ref 2023